**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

..... 2016 թվականի N -Ն

**«ՕՐԵՆՍԴՐՈՒԹՅԱՆ ԿԱՐԳԱՎՈՐՄԱՆ ԱԶԳԱՅԻՆ ԿԵՆՏՐՈՆ»**

**ՀԻՄՆԱԴՐԱՄ ՍՏԵՂԾԵԼՈՒ, ՀԻՄՆԱԴՐԱՄԻ ԿԱՆՈՆԱԴՐՈՒԹՅՈՒՆԸ ԵՎ ՀՈԳԱԲԱՐՁՈՒՆԵՐԻ ԽՈՐՀՐԴԻ ԿԱԶՄԸ ՀԱՍՏԱՏԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2016 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ՈՒ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻՆ ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ «ՕՐԵՆՍԴՐՈՒԹՅԱՆ ԿԱՐԳԱՎՈՐՄԱՆ ԱԶԳԱՅԻՆ ԿԵՆՏՐՈՆ» ԾՐԱԳՐԵՐԻ ԻՐԱԿԱՆԱՑՄԱՆ ԳՐԱՍԵՆՅԱԿ» ՊԵՏԱԿԱՆ ՀԻՄՆԱՐԿԸ ԼՈՒԾԱՐԵԼՈՒ ՄԱՍԻՆ**

 Ղեկավարվելով «Հիմնադրամների մասին» Հայաստանի Հանրապետության օրենքի 10-րդ հոդվածի 4-րդ մասով, Հայաստանի Հանրապետության կառավարության 2011 թվականի հոկտեմբերի 13-ի N 1462-Ն որոշման N 1 Հավելվածի 41-րդ, 42-րդ և 43-րդ կետերով և «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետին և 23-րդ հոդվածի 3-րդ մասին, ինչպես նաև «Հայաստանի Հանրապետության 2016 թվականի պետական բյուջեի մասին» Հայաստանի Հանրապետության օրենքի 11-րդ հոդվածի 10-րդ կետին համապատասխան` Հայաստանի Հանրապետության կառավարությունը ***որոշում է.***

1. Հիմնադրել Օրենսդրության կարգավորման ազգային կենտրոն հիմնադրամ (այսուհետ` Հիմնադրամ): Սահմանել, որ Հիմնադրամի հիմնադիրն է Հայաստանի Հանրապետությունը` ի դեմս Հայաստանի Հանրապետության կառավարության, որի լիազորված մարմինն է Հայաստանի Հանրապետության կառավարության աշխատակազմը:

2. Հաստատել ՝

1) Հիմնադրամի կանոնադրությունը` համաձայն N 1 հավելվածի

2) հոգաբարձուների խորհրդի կազմը՝ համաձայն N 2 հա­վել­վածի:

3. Հիմնադրամի գործադիր տնօրենի ժամանակավոր պաշտոնակատար նշանակել Արմեն Եղիազարյանին (անձնագիր՝ AH 0369816, տրված՝ 13.04.2007 թ., 004-ի կողմից):

4. Հայաստանի Հանրապետության օրենսդրությամբ սահմանված կարգով լուծարել Հայաստանի Հանրապետության «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկը:

5. Հայաստանի Հանրապետության կառավարության աշխատակազմի ղեկավար-նախարարին`

1) սույն որոշումն ուժի մեջ մտնելուց հետո մեկամսյա ժամկետում` Հայաստանի Հանրապետության օրենսդրությամբ սահմանված կարգով ապահովել Հիմնադրամի պետական գրանցումը և դրա հիմնադրի` օրենքով սահմանված մյուս լիազորությունների իրականացումը.

2) **Հայաստանի Հանրապետության** կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի լուծարման աշխատանքներն իրականացնելու նպատակով ստեղծել լուծարման հանձնաժողով՝ դրա կազմում ընդգրկելով Հայաստանի Հանրապետության կառավարության աշխատակազմի, Հայաստանի Հանրապետության արդարադատության նախարարության, Հայաստանի Հանրապետության ֆինանսների նախարարության և Հայաստանի Հանրապետության կառավարությանն առընթեր պետական գույքի կառավարման վարչության ներկայացուցիչներին.

3) սույն որոշման 9-րդ կետում նշված գումարը տրամադրել Հիմնադրամին դրամաշնորհի պայմանագրի հիման վրա.

4) Հայաստանի Հանրապետության կառավարության 2013 թվականի հունվարի 10-ի N 16-Ա որոշման 1-ին կետի 2-րդ ենթակետի համաձայն **Հայաստանի Հան­րապետության** կառավարության աշխատակազմի «Օրենսդրության կար­գա­վոր­ման ազգային կենտրոն» ծրագրերի իրականացման գրասենյակ» պետական հիմ­նարկին ամրացված սարքավորումները և գույքը որպես գույքային ներդրում փո­խանցել Հիմնադրամին:

6. Հայաստանի Հանրապետության կառավարությանն առընթեր պետական գույքի կառավարման վարչության պետին Հիմնադրամի պետական գրանցման օրվանից հետո հնգօրյա ժամկետում ՝

1) լուծել **Հայաստանի Հանրապետության** կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի և Հայաստանի Հանրապետության կառավարությանն առընթեր պետական գույքի կառավարման վարչության միջև 28.03.2012 թվականի N 18/0012 «Ոչ բնակելի տարածքի անհատույց օգտագործման պայմանագիրը».

2) Հիմնադրամի հետ կնքել սույն որոշման 6-րդ կետի 1-ին ենթակետում նշված 28.03.2012 թվականին կնքված N 18/0012 պայմանագրի առարկա հանդիսացող ոչ բնակելի տարածքի անհատույց օգտագործման անժամկետ պայմանագիր:

7. Սահմանել, որ՝

1) **Հայաստանի Հանրապետության** կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի պարտատերերի հետ հաշվարկներն ավարտելուց հետո դեբիտորական պարտքերի ստացման և այլ պահանջների իրավունքները վերապահվում են Հայաստանի Հանրապետության ֆինանսների նախարարությանը.

2) **Հայաստանի Հանրապետության** կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի պարտատերերի պահանջների բավարարումից հետո մնացած գույքի առկայության դեպքում այն, մեկամսյա ժամկետում որպես կամավոր գույքային վճար, հանձնվում է Հիմնադրամին.

3) սույն որոշման 6-րդ կետի 2-րդ ենթակետում նշված պայմանագրով սահմանված հարաբերությունները տարածվում են Հիմնադրամի գրանցման օրվանից ծագող հարաբերությունների վրա:

8. «Հայաստանի Հանրապետության 2016 թվականի պետական բյուջեի մասին» Հայաստանի Հանրապետության օրենքի N 1 հավելվածում կատարել վերաբաշխում ու փոփոխություններ և Հայաստանի Հանրապետության կառավարության 2015 թվականի դեկտեմբերի 24-ի «Հայաստանի Հանրապետության 2016 թվականի պետական բյուջեի կատարումն ապահովող միջոցառումների մասին» N 1555-Ն որոշման մեջ կատարել փոփոխություններ` համաձայն NN 3 և 4 հավելվածների:

9. Օրենսդրության կարգավորման ազգային կենտրոն հիմնադրամի պահպանման ծախսերի ֆինանսավորման նպատակով Հայաստանի Հանրապետության 2016 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին Հայաստանի Հանրապետության կառավարության աշխատակազմին 2016 թվականին հատկացնել 71,500.0 հազ. դրամ, որից ինն ամսում` 50,000.0 հազ. դրամ (բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով):

10. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետությանվարչապետ** | **Հ. Աբրահամյան** |
|  |   |
|  |  |

|  |  |
| --- | --- |
|  | **Հավելված N1****ՀՀ կառավարության 2016 թվականի****...... N -Ն որոշման** |

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՕՐԵՆՍԴՐՈՒԹՅԱՆ ԿԱՐԳԱՎՈՐՄԱՆ ԱԶԳԱՅԻՆ ԿԵՆՏՐՈՆ ՀԻՄՆԱԴՐԱՄԻ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Օրենսդրության կարգավորման ազգային կենտրոն հիմնադրամը (այսուհետ՝ Հիմնադրամ) հիմնադրի կամավոր գույքային վճարների հիման վրա ստեղծված և անդամություն չունեցող ոչ առևտրային կազմակերպություն է, որը հետապնդում է տնտեսական, սոցիալական, գիտական, կրթական և այլ հանրօգուտ նպատակներ:

2. Հիմնադրամն իր գործունեության ընթացքում ղեկավարվում է Հայաստանի Հանրապետության Սահմանադրությամբ, «Հիմնադրամների մասին» Հա­յաս­տա­նի Հանրապետության օրենքով, Հայաստանի Հանրապետության օրենս­դրութ­յամբ, Հայաստանի Հանրապետության միջազգային պայմանագրերով և սույն կանոնադրությամբ:

3. Հիմնադրամի հիմնադիրն է Հայաստանի Հանրապետությունը` ի դեմս Հայաստանի Հանրապետության կառավարության (այսուհետ՝ Հիմնադիր), որի լիազորված մարմինն է Հայաստանի Հանրապետության կառավարության աշխատակազմը:

4. Հիմնադրամն իր գործունեությունն իրականացնում է Հայաստանի Հանրապետությունում և (կամ) օտարերկրյա պետություններում:

5. Հիմնադրամն ունի իր անվանմամբ կլոր կնիք (հայերեն, անգլերեն և ռուսերեն գրառումներով), դրոշմներ և ձևաթղթեր, ինչպես նաև այլ անհատականացման միջոցներ:

6. Հիմնադրամի անվանումն է`

1) հայերեն լրիվ՝ Օրենսդրության կարգավորման ազգային կենտրոն հիմնադրամ.

2) ռուսերեն լրիվ՝  Фонд Национальный центр по урегулированию законодательства.

3) անգլերեն լրիվ՝ Natiօnal Centre fօr Legislative Regսlatiօn Fund.

4) հայերեն կրճատ` ՕԿԱԿՀ.

5) ռուսերեն կրճատ` ФНЦУЗ.

6) անգլերեն կրճատ` 'NCLRF:

 7. Հիմնադրամի գտնվելու վայրն է` Հայաստանի Հանրապետություն, քաղ. Երևան, Սարյան 22, 0002:

8. Հիմնադրամի շահառուներ են միջազգային կազմակերպությունները, Հայաստանի Հանրապետության և օտարերկրյա առևտրային ու ոչ առևտրային կազմակերպությունները, անհատ ձեռնարկատերերը և քաղաքացիները:

9. Հիմնադրամը կարող է Հայաստանի Հանրապետության օրենսդրությամբ սահմանված կարգով ստեղծել մասնաճյուղեր և ներկայացուցչություններ, հիմնարկներ, ինչպես նաև՝ հիմնադրել մամուլի և զանգվածային լրատվության այլ միջոցներ, որոնք գործում են հիմնադրամի անունից` հիմնադրամի հոգաբարձուների խորհրդի հաստատած կանոնադրություններին համապատասխան:

10. Հիմնադրամը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

11. Հիմնադրամն իրավունք ունի օրենքով սահմանված կարգով բանկային հաշիվներ բացելու Հայաստանի Հանրապետության և օտարերկրյա պետությունների բանկերում` Հայաստանի Հանրապետության դրամով և (կամ) արտարժույթով:

12. Հիմնադրամը շահույթ ստանալու նպատակ չի հետապնդում: Տարբեր աղբյուրներից, ինչպես նաև իր տնտեսական գործունեությունից ստացված միջոցներն օգտագործվում են միայն սույն կանոնադրությամբ սահմանված նպատակներով:

13. Հիմնադիրը պատասխանատվություն չի կրում հիմնադրամի պարտավորությունների համար, իսկ Հիմնադրամը պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն է կրում մինչև Հիմնադրամի պետական գրանցումը ծագած` նրա ստեղծման հետ կապված պարտավորությունների համար:

**II. ՀԻՄՆԱԴՐԱՄԻ ՆՊԱՏԱԿՆԵՐԸ ԵՎ ԳՈՐԾԱՌՈՒՅԹՆԵՐԸ**

14. Հիմնադրամի գործունեության հիմնական նպատակերն են`

**1. Օրենսդրական դաշտի բարելավմանը և դրա արդյունավետության բարձրացմանը նպաստելուն ուղղված՝**

ա) Հայաստանի Հանրապետության գործարար միջավայրին և շուկայական տնտեսության զարգացմանը Հայաստանի Հանրապետության օրենսդրական դաշտում առկա խոչընդոտող դրույթների վերացման, պետության կողմից քա­ղա­քացիներին մատուցվող ծառայությունների բարելավման և պարզեցման, այս ոլորտներում գործող նորմատիվ իրավական ակտերի գույքագրման, դա­սա­կարգ­ման աշխատանքների, ինչպես նաև կարգավորող իրավական ակտերի կրճատ­ման, պարզեցման, մասնավորապես, դրանցով սահմանված տնտեսապես ոչ արդյունավետ, աշխատատար, ծախսատար և աննպատակահարմար մեխանիզմների կրճատմանն ուղղված առաջարկությունների փաթեթի, այդ թվում, դրա կիրառման արդյունքի ֆինանսական գնահատականի, նախապատրաստումը և Հայաստանի Հանրապետության կառավարության քննարկմանը ներկայացնելը.

բ) Սոցիալական և տնտեսական զարգացման, շրջակա միջավայրի, բնակչության բարեկեցության և առողջության վրա էական ազդեցության ունեցող գործող, ինչպես նաև առաջարկվող իրավական ակտերի բազմաոլորտային ազդեցության գնահատման իրականացումը, այդ թվում, կարգավորումներով պայմանավորված պետական, գործարար միջավայրի և բնակչության ծախսերի և համապատասխան ազդեցությունների (տնտեսական զարգացման, մրցակցության պաշտպանման, ֆինանսական, սոցիալական, բնակրչության առողջության, շրջակա միջավայրի, ինչպես նաև կոռուպցիոն ռիսկերի) գնահատելը.

գ) Հանրային և մասնավոր հատվածի շահառուների հմտությունների և կարողությունների հզորացմանն ուղղված միջոցառումների իրականացումը (վերապատրաստումների և դասընթացների, համաժողովների, սեմինարների, քննարկումների կազմակերպումը).

դ) Սույն կետի 1-ին ենթակետի 1-3 պարբերություններում նշված գործառույթների իրականացմանն ուղղված մեթոդաբանական և ուսումնամեթոդական փաստաթղթերի մշակումը և տարածումը,

ե) Սույն կետի 1-ին ենթակետի 1-3 պարբերություններում նշված գործառույթների իրականացմանն ուղղված գործունեության համար անհրաժեշտ նախագծային և հետազոտական աշխատանքների իրականացումը.

զ) Հայաստանի Հանրապետության օրենսդրությամբ չարգելված և հիմնադրամի սույն նպատակից բխող այլ գործառույթների իրականացումը:

**2. Պետական կառավարման որակի և դրա արդյունավետւոթյան բարձրացմանը նպաստելուն ուղղված՝**

ա) Պետական կառավարման համակարգի ուսումնասիրությունը, դրա գործառույթների և կազմակերպական կառուցվածքի հստակեցմանը վերաբերող առաջարկությունների նախապատրաստումը, որոնք ուղղված են պետական կառավարման արդյունավետության և արտադրողականության աճի բարձրացման ապահովմանը.

բ) Պետական կառավարման և տեղական ինքնակառավարման մարմինների գործառույթների ուսումնասիրությունը այդ մարմինների գործառություների հստակեցման վերաբերյալ առաջարկությունների ներկայացումը, որոնք ուղղված են տեղական կառավարման արդյունավետության և արտադրողականության աճի բարձրացման ապահովմանը.

գ) Պետական կառավարման և տեղական ինքնակառավարման մարմինների աշխատակիցների հմտությունների և կարողությունների հզորացմանն ուղղված միջոցառումների իրականացումը (վերապատրաստումների և դասընթացների, համաժողովների, սեմինարների, քննարկումների կազմակերպումը).

դ) Սույն կետի 2-րդ ենթակետի 1-3 պարբերություններում նշված գործառույթների իրականացմանն ուղղված մեթոդաբանական և ուսումնամեթոդական փաստաթղթերի մշակումը և տարածումը,

ե) Սույն կետի 2-րդ ենթակետի 1-3 պարբերություններում նշված գործառույթների իրականացմանն ուղղված գործունեության համար անհրաժեշտ նախագծային և հետազոտական աշխատանքների իրականացումը.

զ) Հայաստանի Հանրապետության օրենսդրությամբ չարգելված և հիմնադրամի սույն նպատակից բխող այլ գործառույթների իրականացումը:

 3. Իր գործառույթների կատարման մշտադիտարկման իրականացումը՝ ներառյալ համապատասխան միջազգային կամ օտարերկրյա վարկատու կազմակերպության կողմից, ինչպես նաև Հայաստանի Հանրապետության օրենսդրությամբ սահմանված ձևով հաշվետվություններ կազմելը և ներկայացնելը:

**III. ՀԻՄՆԱԴՐԱՄԻ ԳՈՒՅՔԸ**

15. Հիմնադրի կողմից հիմնադրամին հանձնված գույքը հիմնադրամի սեփականությունն է:

16. Հիմնադրամը տիրապետում, օգտագործում ու տնօրինում է իրեն պատկանող և իր կողմից ձեռք բերված գույքը, այդ թվում` ֆինանսական միջոցները` սույն կանոնադրությամբ սահմանված նպատակներով:

17. Հիմնադրամը, որպես սեփականություն, կարող է ունենալ շարժական և անշարժ գույք, դրամական միջոցներ, բաժնետոմսեր, այլ արժեթղթեր և օրենքով չարգելված այլ գույք:

18. Հիմնադրամի գույքի ձևավորման աղբյուրներ կարող են լինել`

1) հիմնադրի կամավոր ներդրումները.

2) Հայաստանի Հանրապետության պետական բյուջեից դրամական մուտքերը.

3) ֆիզիկական և իրավաբանական անձանց նվիրատվությունները և նվիրաբերությունները, այդ թվում՝ օտարերկրյա քաղաքացիների, իրավաբանական անձանց, միջազգային կազմակերպությունների նվիրատվություններն ու նվիրաբերությունները.

4) հիմնադրամի և իր ստեղծած կամ իր մասնակցությամբ տնտեսական ընկերությունների ձեռնարկատիրական գործունեությունից ստացված միջոցները.

5) դրամաշնորհները.

6) Հայաստանի Հանրապետության օրենսդրությամբ չարգելված այլ աղբյուրներ:

19. Հիմնադրամի սեփականությունը չի կարող օգտագործվել ի շահ իր հիմնադրի, հիմնադրամի մարմինների անդամների, ինչպես նաև հիմնադրամի աշխատողների՝ բացառությամբ աշխատողների աշխատավարձի և, հիմնադրամի մարմինների անդամների պարտականությունների կատարմամբ պայմանավորված, փոխհատուցման ենթակա ծախսերի, ինչպես նաև այն դեպքերի, երբ հիմնադրամի հիմնադիրը, հիմնադրամի մարմինների անդամները, ինչպես նաև հիմնադրամի աշխատողները սույն կանոնադրությամբ նախատեսված շահառուներ են:

**IV. ՀԻՄՆԱԴՐԱՄԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

20. Հիմնադրամն իր կանոնադրության նպատակներին համապատասխան իրավունք ունի`

1) անարգել տարածելու տեղեկություններ իր գործունեության մասին.

2) հիմնադրելու մամուլի և զանգվածային լրատվության այլ միջոցներ.

3) պետական և տեղական ինքնակառավարման մարմիններից օրենքով սահմանված կարգով ստանալու տեղեկություններ, որոնք անհրաժեշտ են իր կանոնադրական նպատակներն իրականացնելու համար.

4) ստեղծելու առանձնացված ստորաբաժանումներ (մասնաճյուղեր, ներկայացուցչություներ) և հիմնարկներ.

5) ստեղծելու տնտեսական ընկերություններ կամ լինելու նրանց մասնակիցը.

6) ֆիզիկական և իրավաբանական անձանց հետ կնքելու պայմանագրեր.

7) իրականացնելու օրենքով չարգելված այլ գործունեություն:

21. Հիմնադրամը կարող է զբաղվել ձեռնարկատիրական գործունեությամբ՝ միայն այն դեպքում, երբ դա ծառայում է այն նպատակների իրականացմանը, որոնց համար ստեղծվել է հիմնադրամը և համապատասխանում է այդ նպատակներին:

22. Հիմնադրամը կարող է անձամբ զբաղվել ձեռնարկատիրական գործունեության հետևյալ տեսակներով՝

1) դասընթացների կազմակերպում.

2) հետազոտական ծառայությունների մատուցում.

3) գործարար ծրագրերի մշակման ծառայությունների մատուցում.

4) հրատարակչական գործունեություն:

23. Իր առջև դրված նպատակների արդյունավետ կատարումն ապահովելու համար հիմնադրամը`

1) ներգրավում է միջոցներ՝ իր կանոնադրական նպատակների իրականացման համար.

2) համագործակցում է Հայաստանի Հանրապետության և արտերկրի հասարակական կազմակերպությունների, միջազգային տնտեսական ու ֆինանսական կառույցների, գործակալությունների և հիմնադրամների հետ.

3) իր կանոնադրական նպատակների իրագործման համար իրականացնում է այլ միջոցառումներ:

24. Հիմնադրամը պարտավոր է`

1) գործել` Հայաստանի Հանրապետության Սահմանադրությանը, այլ օրենքներին ու իրավական ակտերին, ինչպես նաև սույն կանոնադրությանը համապատասխան.

2) օրենքով սահմանված կարգով վարել գործավարություն և հաշվապահական հաշվառում, անցնել տարեկան աուդիտ` հիմնադրամի հոգաբարձուների խորհրդի կողմից ընտրված աուդիտորական կազմակերպության կողմից.

3) օրենքով նախատեսված դեպքերում և կարգով տեղեկատվություն ու հաշվետվություններ ներկայացնել պետական մարմիններ.

4) իրականացնել օրենքով սահմանված այլ պարտականություններ:

**V. ՀԻՄՆԱԴՐԱՄԻ ՄԱՐՄԻՆՆԵՐԸ ԵՎ ՆՐԱՆՑ ԻՐԱՎԱՍՈՒԹՅՈՒՆՆԵՐԸ**

25. Հիմնադրամի մարմիններն են`

1) հիմնադրամի կառավարման բարձրագույն և հսկողություն իրականացնող մարմինը` հիմնադրամի հոգաբարձուների խորհուրդը (այսուհետ` խորհուրդ).

2) հիմնադրամի ընթացիկ գործունեությունը ղեկավարող կառավարիչը` հիմնադրամի գործադիր տնօրենը:

26. Խորհուրդը բաղկացած է 5 անդամից`

1) Հայաստանի Հանրապետության կառավարության աշխատակազմի ղեկավար-նախարար.

2) Հայաստանի Հանրապետության էկոնոմիկայի նախարար.

3) Հայաստանի Հանրապետության միջազգային տնտեսական ինտեգրման և բարեփոխումների նախարարի առաջին տեղակալ.

4) Հայաստանի Հանրապետության ֆինանսների նախարարի առաջին տեղակալ.

5) Հայաստանի Հանրապետության արդարադատության նախարարի առաջին տեղակալ:

27. Խորհրդի առաջին կազմի անդամների լիազորություններն սկսվում են հիմնադրամի պետական գրանցումից հետո` եռամսյա ժամկետը լրանալու հաջորդ օրվանից, իսկ եթե նշանակվել են խորհրդի բոլոր անդամները, ապա՝ դրա հաջորդ օրվանից: Խորհրդի առաջին կազմի անդամների լիազորությունների ժամկետը չի սահմանափակվում:

28. Խորհրդի անդամի լիազորության դադարման դեպքում նրա փոխարեն նոր անդամ նշանակվում է նախկին անդամի նշանակման կարգով, ոչ ուշ, քան հոգաբարձուների խորհրդի անդամի թափուր տեղ առաջանալու մասին կա­ռա­վար­չի ծանուցումն ստանալու օրվանից հետո՝ 30 օրվա ընթացքում: Այս դեպքում Խորհրդի անհատական կազմը հաստատում է խորհրդի նախագահը:

29. Խորհրդի իրավասությանն են պատկանում`

1) հիմնադրամի ռազմավարական և տարեկան ծրագրերի հաստատումը.

2) հիմնադրամի բյուջեի և դրա փոփոխությունների, տարեկան ֆինանսական հաշվետվությունների ու հիմնադրամի գործունեության տարեկան հաշվետվությունների հաստատումը.

3) վերապատրաստումների վերաբերյալ հայտարարվող և անցկացվող մրցույթների մասին կանոնակարգի մշակումն ու հաստատումը.

4) հիմնադրամի գույքի տնօրինման կարգի հաստատումը.

5) հիմնադրամի վերակազմակերպման մասին որոշման ընդունումը.

6) հիմնադրամի լուծարման հարցով դատարան դիմելու մասին որոշման ընդունումը.

7) հիմնադրամի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի հաստատումը, լուծարման հաշվեկշռի հաստատումը.

8) խորհրդի անդամների լիազորությունների վաղաժամկետ դադարեցման մասին որոշումների ընդունումը.

9) խորհրդի նախագահի, տնօրենի և սույն կանոնադրությամբ սահմանված այլ մարմինների ընտրության ու նրանց լիազորությունների վաղաժամկետ դադարեցման մասին որոշումների ընդունումը.

10) սույն կանոնադրությամբ նախատեսված հիմնադրամի այլ մարմինների ձևավորումը.

11) սույն կանոնադրության մեջ փոփոխություններ և լրացումներ կատարելու, կանոնադրության փոփոխությունը, կանոնադրությունը նոր խմբագրությամբ հաստատելու մասին որոշումների ընդունումը.

12) տնտեսական ընկերությունների ստեղծման կամ դրանցում մասնակցության, ինչպես նաև առանձնացված ստորաբաժանումների և հիմնարկների ստեղծման ու դրանց կանոնադրությունների հաստատման մասին որոշումների ընդունումը.

13) հիմնադրամի ֆինանսատնտեսական գործունեության վերահսկումը.

14) տարեկան մեկ անգամ տնօրենի հաշվետվությունները լսելը.

15) իր որոշումների կատարման ընթացքի վերահսկումը.

16) հիմնադրամի աուդիտ իրականացնող անձի (աուդիտորի) ընտրությունը.

17) հիմնադրամի կառուցվածքի հաստատումը.

18) հիմնադրամի հաստիքացուցակի հաստատումը.

19) տնօրենի աշխատանքային պայմանների և տնօրենի թեկնածուի նկատմամբ պահանջների սահմանումը.

20) իր կազմից խորհրդի նախագահի և քարտուղարի ընտրությունը.

21) հիմնադրամի կողմից կնքվող ցանկացած գործարքի՝ ներառյալ փոխկապակցված գործարքների հաստատումը, որոնց գումարը գերազանցում է կազմակերպությանը սեփականության իրավունքով պատկանող գույքի արժեքի 20 տոկոսը.

22) Հիմնադրամի բյուջեի առանձին հոդվածներում 5.0 մլն ՀՀ դրամը գերազանցող չափով վերաբաշխում կատարելու մասին որոշումների ընդունումը.

23) «Հիմնադրամների մասին» Հայաստանի Հանրապետության օրենքով, սույն կանոնադրությամբ նախատեսված, ինչպես նաև հիմնադրամի այլ մարմիններին չվերապահված այլ լիազորությունների իրականացումը:

30. Խորհրդի նախագահը`

1) կազմակերպում է խորհրդի աշխատանքները, կարող է կազմավորել հոգաբարձուների խորհրդի ժամանակավոր հանձնախմբեր.

2) գումարում է խորհրդի նիստերը և նախագահում դրանք.

3) կազմակերպում է նիստերի արձանագրության վարումը.

4) տնօրենի հետ կնքում է աշխատանքային պայմանագիր.

5) օրենքով նախատեսված դեպքերում խորհրդի քննարկմանն է ներկայացնում խորհրդի անդամների լիազորությունների դադարեցման մասին որոշման նախագիծ:

31. Հիմնադրամի տնօրենի իրավասությանն են պատկանում հիմնադրամի ընթացիկ գործունեության կառավարման բոլոր հարցերը: Հիմնադրամի տնօրենը`

1) կազմակերպում է խորհրդի որոշումների կատարումը.

2) տնօրինում է հիմնադրամի գույքը, այդ թվում` ֆինանսական միջոցները, գործարքներ է կնքում հիմնադրամի անունից.

3) ներկայացնում է հիմնադրամը Հայաստանի Հանրապետությունում և օտարերկրյա պետություններում.

4) գործում է առանց լիազորագրի.

5) տալիս է լիազորագրեր.

6) սահմանված կարգով կնքում է պայմանագրեր, այդ թվում` աշխատանքային.

7) բանկերում բացում է հիմնադրամի հաշվարկային (այդ թվում` արտարժութային) և այլ հաշիվներ.

8) խորհրդի հաստատմանն է ներկայացնում հիմնադրամի աշխատանքային ներքին կանոնակարգը, առանձնացված ստորաբաժանումների, հիմնարկների և հիմնադրամի կողմից հիմնադրվող տնտեսական ընկերությունների կանոնադրությունները, հիմնադրամի վարչակազմակերպական կառուցվածքը, հաստիքացուցակը.

9) իր իրավասության սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

10) սահմանված կարգով աշխատանքի է ընդունում և աշխատանքից ազատում է հիմնադրամի աշխատողներին.

11) հիմնադրամի աշխատողների նկատմամբ կիրառում է խրախուսման և կարգապահական պատասխանատվության միջոցներ.

12) հաշվետու է խորհրդին.

13) ընդունում է որոշում կազմակերպությանը սեփականության իրավունքով պատկանող գույքի արժեքի մինչև 20 տոկոսը կազմող արժեքով ուղղակիորեն կամ անուղղակիորեն գույք ձեռք բերելու, օտարելու կամ օտարելու հնարավորության հետ կապված գործարքներ կատարելու մասին.

14) Ընդունում է որոշում Հիմնադրամի բյուջեի առանձին հոդվածներում վերաբաշխում կատարելու մասին առանց Խորհրդի հաստատման, սակայն ոչ ավելի, քան 5.0 մլն ՀՀ դրամի չափով:

32. Հիմնադրամի տնօրենն այլ կազմակերպություններում կարող է զբաղեցնել վճարովի պաշտոններ՝ միայն խորհրդի համաձայնությամբ:

**VI. ՀԻՄՆԱԴՐԱՄԻ ՄԱՐՄԻՆՆԵՐԻ ԿՈՂՄԻՑ ՈՐՈՇՈՒՄՆԵՐԻ ԸՆԴՈՒՆՄԱՆ ԿԱՐԳԸ**

33. Խորհուրդն իր գործունեությունն իրականացնում է տարեկան 2 անգամ գումարվող հերթական նիստերի միջոցով: Խորհրդի արտահերթ նիստ գումարում է խորհրդի նախագահը` իր կամ խորհրդի անդամների առնվազն մեկ երրորդի նախաձեռնությամբ` նախաձեռնողի սահմանած օրակարգով: Խորհրդի քարտուղարը 3 աշխատանքային օրվա ընթացքում խորհրդի արտահերթ նիստի օրակարգի և ժամկետի մասին գրավոր տեղեկացնում է խորհրդի անդամներին:

34. Խորհրդի նիստն իրավազոր է, եթե դրան մասնակցում է խորհրդի անդամների կեսից ավելին: Քվեարկության ժամանակ խորհրդի յուրաքանչյուր անդամ ունի մեկ ձայն` կողմ կամ դեմ: Խորհրդի որոշումներն ընդունվում են նիստին մասնակցող անդամների կեսից ավելի կողմ քվեարկած ձայների մեծամասնությամբ՝ բացառությամբ օրենքով կամ սույն կանոնադրության 32-րդ կետով նախատեսված դեպքերի: Ձայների հավասարության դեպքում խորհրդի նախագահի ձայնը վճռորոշ է:

35. Եթե խորհրդի նիստում քննարկվում է հիմնադրամի խորհրդի որևէ անդամի կամ նրա հետ փոխկապակցված անձի (ծնող, ամուսին, զավակ, եղբայր, քույր, ամուսնու ծնող, զավակ, եղբայր և քույր), գույքային կամ այլ շահերի վերաբերյալ հարց, ապա խորհրդի տվյալ անդամը քվեարկությանը չի մասնակցում:

36. Խորհրդի նախագահի, հիմնադրամի տնօրենի ընտրության և պաշտոնից ազատման, ինչպես նաև հիմնադրամի անվանման փոփոխության, վերակազմակերպման, լուծարման և կանոնադրության փոփոխության կամ նոր խմբագրությամբ հաստատման մասին որոշումներն ընդունվում են խորհրդի անդամների ընդհանուր թվի ձայների մեծամասնությամբ:

37. Խորհրդի անդամները կարող են նիստերին մասնակցել նաև ուղիղ հեռակապի միջոցով:

38. Խորհրդի որոշմամբ՝ նիստերը կարող են կազմակերպվել հարցումների միջոցով` օգտվելով համացանցի (ինտերնետ) հնարավորություններից: Այդ դեպքում խորհրդի որոշումներն ընդունվում են նիստի օրակարգի մասին համացանցի միջոցով 10 օր առաջ տեղեկացված և 7 օրվա ընթացքում իրենց դիրքորոշումը ներկայացրած անդամների քվեարկությամբ:

39. Խորհրդի նիստերին պարտադիր մասնակցում է հիմնադրամի տնօրենը` խորհրդակցական ձայնի իրավունքով:

40. Հիմնադրամի տնօրենը որոշումներն ընդունում է ինքնուրույն` ելնելով խորհրդի որոշումներից և հիմնադրամի շահերից:

41. Խորհրդի նիստերին խորհրդակցական ձայնի իրավունքով կարող են մասնակցել հրավիրված անձինք:

42. Խորհրդի նիստերի արձանագրությունների և որոշումների նախագծերի վերջնական տարբերակները համաձայնեցվում են խորհրդի անդամների հետ, որից հետո դրանք ստորագրում են տվյալ նիստին մասնակցող հիմնադրամի մարմնի բոլոր անդամները:

**VII. ՀԻՄՆԱԴՐԱՄԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

43. Հիմնադրամը կարող է վերակազմակերպվել՝ միայն հիմնադրամի միացման կամ այլ հիմնադրամի հետ միաձուլման ձևով:

44. Հիմնադրամը լուծարելու մասին որոշում կարող է ընդունել միայն դատարանը՝ շահագրգիռ անձանց դիմումի հիման վրա:

45. Հիմնադրամը կարող է լուծարվել, եթե՝

1) հիմնադրամի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.

2) հիմնադրամն իր գործունեությամբ շեղվել է կանոնադրությամբ նախատեսված նպատակներից.

3) հնարավոր չէ հասնել հիմնադրամի նպատակներին և կատարել այդ նպատակների փոփոխություններ.

4) հիմնադրամի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

5) հիմնադրամը թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

6) հիմնադրամն ստեղծելիս հիմնադիրը թույլ է տվել օրենքի էական խախտումներ կամ կեղծիքներ.

7) «Հիմնադրամների մասին» Հայաստանի Հանրապետության օրենքով նախատեսված այլ դեպքերում:

46. Հիմնադրամի լուծարումն իրականացվում է օրենքով սահմանված կարգով:

47. Հիմնադրամի լուծարմամբ պայմանավորված՝ պարտատերերի պահանջների բավարարումից հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին հիմնադրամը չունի պարտավորություններ պարտատերերի նկատմամբ, հիմնադրամի մնացած գույքն ուղղվում է սույն կանոնադրությամբ նախատեսված նպատակներին, իսկ դրա անհնարինության դեպքում փոխանցվում է Հայաստանի Հանրապետության պետական բյուջե:

48. Հիմնադրամի լուծարումը համարվում է ավարտված, իսկ նրա գործունեությունը՝ դադարած՝ պետական գրանցման պահից:

|  |  |
| --- | --- |
| **Հայաստանի Հանրապետությանկառավարության աշխատակազմիղեկավար-նախարար** | **Դ. Հարությունյան** |

**Հավելված N2**

**ՀՀ կառավարության 2016 թվականի**

**...... N -Ն որոշման**

**ՀՈԳԱԲԱՐՁՈՒՆԵՐԻ ԽՈՐՀՐԴԻ ԿԱԶՄ**

1. Հայաստանի Հանրապետության կառավարության աշխատակազմի ղե­կա­վար-նախարար (Խորհրդի նախագահ).

2. Հայաստանի Հանրապետության էկոնոմիկայի նախարար.

3. Հայաստանի Հանրապետության միջազգային տնտեսական ինտեգրման և բարեփոխումների նախարարի առաջին տեղակալ.

4. Հայաստանի Հանրապետության ֆինանսների նախարարի առաջին տե­ղա­կալ.

5. Հայաստանի Հանրապետության արդարադատության նախարարի առաջին տեղակալ:

|  |  |
| --- | --- |
| **Հայաստանի Հանրապետությանկառավարության աշխատակազմիղեկավար-նախարար** | **Դ. Հարությունյան** |

**Հավելված N 3**

 **ՀՀ կառավարության 2016 թվականի -------------ի N-Ն որոշման**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2016 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ N 1 ՀԱՎԵԼՎԱԾՈՒՄ ԿԱՏԱՐՎՈՂ ՎԵՐԱԲԱՇԽՈՒՄԸ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ N 5 ՀԱՎԵԼՎԱԾՈՒՄ ԿԱՏԱՐՎՈՂ ՓՈՓՈԽՈՒԹՅՈՒՆՆԵՐԸ**

(հազար դրամներով)

|  |
| --- |
|  |
| Բաժնի N | Խմբի N | Դասի N | Բյուջետային ծախսերի գործառական դասակարգման բաժինների, խմբերի և դասերի,ֆինանսավորվող ծրագրերի և դրանք իրականացնող մարմինների անվանումները | Առաջինկիսամյակ | Ինն ամիս | Տարի |  |
| 01 | 01 | 01 | ԸՆԴԱՄԵՆԸ ԾԱԽՍԵՐայդ թվում |  |  |  |  |
| 01 |  |  | ԸՆԴՀԱՆՈՒՐ ԲՆՈՒՅԹԻ ՀԱՆՐԱՅԻՆԾԱՌԱՅՈՒԹՅՈՒՆՆԵՐայդ թվում | -16508.8 | -40012.5 | -71500.0 |  |
|  | 01 |  | Օրենսդիր և գործադիր մարմիններ, պետականկառավարում, ֆինանսական և հարկաբյուջետայինհարաբերություններ, արտաքին հարաբերություններայդ թվում | -16508.8 | -40012.5 | -71500.0 |  |
|  |  | 01 | Օրենսդիր և գործադիր մարմիններ, պետական կառավարումայդ թվում | -16508.8 | -40012.5 | -71500.0 |  |
|  |  |  | 14. ՀՀ կառավարության աշխատակազմի ՙՕրենսդրության կարգավորման ազգայինկենտրոն՚ ծրագրերի իրականացման գրասենյակի պահպանում | -16508.8 | -40012.5 | -71500.0 |  |
| 11 |  |  | ՀԻՄՆԱԿԱՆ ԲԱԺԻՆՆԵՐԻՆ ՉԴԱՍՎՈՂՊԱՀՈՒՍՏԱՅԻՆ ՖՈՆԴԵՐայդ թվում | 16508.8 | 40012.5 | 71500.0 |  |
|  | 01 | 01 | ՀՀ կառավարության և համայնքների պահուստային ֆոնդ այդ թվումՀՀ կառավարության պահուստային ֆոնդայդ թվում 01. ՀՀ կառավարության պահուստային ֆոնդ ՀՀ կառավարություն | 16508.816508.8 | 40012.540012.5 | 71500.071500.0 |  |

|  |  |
| --- | --- |
| **Հայաստանի Հանրապետությանկառավարության աշխատակազմիղեկավար-նախարար** | **Դ. Հարությունյան** |

 Հավելված N 4

ՀՀ կառավարության 2016 թվականի

-------------ի N-Ն որոշման

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2016 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ N 1 ՀԱՎԵԼՎԱԾՈՒՄ ԿԱՏԱՐՎՈՂ ՎԵՐԱԲԱՇԽՈՒՄԸ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ N 5 ՀԱՎԵԼՎԱԾԻ ԱՂՈՒՍՅԱԿ 01-01-01-ում ԿԱՏԱՐՎՈՂ ՓՈՓՈԽՈՒԹՅՈՒՆՆԵՐԸ** աղուսյակ01-01-01կիսամյակ.9 ամիս.տարի

ՀՀ կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ պետական հիմնարկի պահպանում

|  |  |  |  |  |
| --- | --- | --- | --- | --- |
|  | Հոդվածի անվանումը  | Առաջինկիսամյակ | Ինն ամիս | Տարի |
| 1 | ***ԸՆԴԱՄԵՆԸ ԾԱԽՍԵՐ այդ թվում*** | ***-16508.8*** | ***-40012.5*** | ***-71500.0*** |
|  | **ԸՆԹԱՑԻԿ ԾԱԽՍԵՐ այդ թվում** | **-16497.8** | **-40001.5** | **-71489.0** |
|  | ***ԱՇԽԱՏԱՆՔԻ ՎԱՐՁԱՏՐՈՒԹՅՈՒՆ*** այդ թվում | **-13614.1** | **-33614.1** | **-60280.8** |
|  | - Աշխատողների աշխատավարձեր և հավելավճարներ | -13614.1 | -33614.1 | -60280.8 |
|  | ***ԾԱՌԱՅՈՒԹՅՈՒՆՆԵՐԻ ԵՎ ԱՊՐԱՆՔՆԵՐԻ ՁԵՌՔԲԵՐՈՒՄ այդ թվում*** | **-2883.7** | **-6387.4** | **-11208.2** |
|  | ՇԱՐՈՒՆԱԿԱԿԱՆ ԾԱԽՍԵՐ այդ թվում | **-1158.8** | **-2772.0** | **-4532.9** |
|  | -էներգետիկ ծառայություններ | -499.9 | -1374.8 | -2249.7 |
|  | -կոմունալ ծառայություններ | -16.7 | -26.0 | -37.2 |
|  | -կապի ծառայություններ | -602.2 | -1331.2 | -2206.0 |
|  | -ապահովագրական ծախսեր | -40.0 | -40.0 | -40.0 |
|  | ՊԱՅՄԱՆԱԳՐԱՅԻՆ ԱՅԼ ԾԱՌԱՅՈՒԹՅՈՒՆՆԵՐԻ ՁԵՌՔ ԲԵՐՈՒՄ այդ թվում | **-596.0** | **1509.6** | **-2971.3** |
|  | -Համակարգչային ծառայություններ | -175.0 | -300.0 | -500.0 |
|  | -տեղեկատվական ծառայություններ | -35.0 | -60.0 | -100.0 |
|  | -ներկայացուցչական ծախսեր | -134.0 | -267.6 | -481.3 |
|  | -ընդհանուր բնույթի այլ ծառայություններ | -252.0 | -882.0 | -1890.0 |
|  | ԸՆԹԱՑԻԿ ՆՈՐՈԳՈՒՄ և ՊԱՀՊԱՆՈՒՄ (ծառայություններ և նյութեր) այդ թվում | **-452.0** | **-852.0** | **-1527.0** |
|  | - Շենքերի և կառույցների ընթացիկ նորոգում և պահպանում | -87.5 | -175.0 | -350.0 |
|  | - Մեքենաների և սարքավորումների ընթացիկ նորոգում և պահպանում | -364.5 | -677.0 | -1177.0 |
|  | *ՆՅՈՒԹԵՐ (Ապրանքներ) այդ թվում* | ***-676.9*** | ***-1253.8*** | ***-2177.0*** |
|  | -Գրասենյակային նյութեր և հագուստ | -349.8 | -599.6 | -999.4 |
|  | - Տրանսպորտային նյութեր | -204.0 | -408.0 | -734.4 |
|  | - Կենցաղային և հանրային սննդի նյութեր | -123.1 | -246.2 | -443.2 |
|  | ***ԱՅԼ ԾԱԽՍԵՐ այդ թվում*** | ***-11.0*** | ***-11.0*** | ***-11.0*** |
|  | Հարկեր, պարտադիր վճարներ և տույժեր, որոնք կառավարման տարբեր մակարդակների կողմից կիրառվում են միմյանց նկատմամբ | -11.0 | -11.0 | -11.0 |
|  | ***ՀՀ կառավարության և համայնքների պահուստային ֆոնդ*****այդ թվում** | **16508.8** | **40012.5** | **71500.0** |
|  | ՀՀ կառավարության պահուստային ֆոնդայդ թվում | 16508.8 | 40012.5 | 71500.0 |

|  |  |
| --- | --- |
| **Հայաստանի Հանրապետությանկառավարության աշխատակազմիղեկավար-նախարար** | **Դ. Հարությունյան** |